|  |  |
| --- | --- |
| Forum: | Ad hoc RådhusMED om ny administrativ organisering |
| Tid: | 19. april 2013 kl. 13.00-14.30 |
| Sted: | 915 |
| Deltagere: | Jette RunchelTordis VilidurNiels Carsten BluhmeErik SildorfMerete WintherKenneth Kjær JensenMia Fihl JeppesenJoan BendiksenCecilie Engell |
| Afbud: | Asger Villemoes NielsenClaes Hjort |
| Referent: | Pernille Carlsen |

# Beslutningspunkter

## Godkendelse af dagsorden og referat (kl. 13.00-13.05)

**Sagsfremstilling:**

Referat af møde den 2. april 2013 og dagsorden for møde 19. april 2013 skal godkendes.

**Beslutning:**

Referat og dagsorden blev godkendt.

*Bilag:*

Referat af møde i Ad hoc RådhusMED 2. april 2013 (13/2436)

## Kvalificering af afdelingsprofiler (kl. 13.05-13.35)

Sagsfremstilling:

På møde i Tværgående Chefgruppe den 4. april 2013 præsenterede de enkelte afdelingschefer afdelingsprofilerne for de nye afdelinger og profilerne blev drøftet.

Forud for godkendelse af andet og endeligt udkast i Direktørgruppen den 22. april 2013 kvalificeres oplæggene i Ad Hoc RådhusMED.

**Indstilling:**

Kommunaldirektøren indstiller:

1. at afdelingsprofilerne kvalificeres.

**Beslutning:**

Medarbejderrepræsentanterne nævnte indledningsvist, at det er svært at kvalificere afdelingsprofilerne, når man ikke rigtigt kender afdelingerne.

Herefter blev det nævnt, at det er svært at se, om profilerne beskriver de nuværende afdelinger eller de fremtidige afdelinger. Profilerne afspejler dermed måske heller ikke det korrekte antal niveau 4-ledere. Det er svært at se ud af papirerne, hvilket lederstillinger der er uændrede, hvilke der er ændrede og hvilke stillinger, der er nye.

Det blev aftalt, at alle afdelingsprofilerne skal kigges igennem med henblik på en afklaring af, om der er beskrevet nuværende eller fremtidige afdelinger og at der skal ske en tydeliggørelse af, hvilke ledere der er i afdelingerne og hvilke niveauer de er på.

Der blev spurgt til, om man i Arbejdsmarked, Erhverv og Ydelse er bevidste om, at der i afdelingsprofilen er nævnt, at der er en niveau-4 leder ubesat og at stillingen forventes besat af en medarbejder i afdelingen. Carsten bekræftede, at man var opmærksom på dette i afdelingen.

I forhold til pengeposer for tværgående projekter blev der spurgt til, hvem der får ansvaret for disse pengeposer.

Dette er ikke afklaret endnu – men direktørgruppen skal nok sikre, at der bliver et entydigt ophæng af pengeposerne.

Det blev påpeget, at det er vigtigt, at tilgangen til snitfladerne mellem afdelingerne behandles ens. Direktørgruppe vil skærpe opmærksomheden på dette hos afdelingscheferne.

Det blev i forbindelse med snitfladerne oplyst, at direktørerne i vid udstrækning forventer, at cheferne selv laver snitfladeafgrænsningen, men at direktørgruppen, de steder hvor der er ting, som cheferne ikke selv kan afklare eller nå til enighed om, vil gå ind og hjælpe med at få lagt de rigtige snit.

Dog tages der også hensyn til, at der hele tiden sker samfundsændringer der kan gøre, at man måske er nødt til at ændre i snitflader og opgavefordeling. SU-reform og kontanthjælpsreform er gode eksempler på dette.

Jette mente, at man var kommet et langt skridt hen ad vejen i forhold til de nye afdelinger og at der ligger et godt billede af, hvad det er for nogle enheder, der kommer til at ligge i den organisation, der er ved at blive skabt.

Det er stadig målet, at medarbejderne kan få besked inden 1. maj om hvilken afdeling man skal være i. Måske ikke nødvendigvis på underenhed, men ihvertfald overordnet.

*Bilag:*

Afdelingsprofil – Drift og service (13/2728-12)

Afdelingsprofil - Kultur, fritid og forebyggende sundhed (13/2728-13)

Afdelingsprofil - Sundhed. Pleje og omsorg (13/2728-14)

Afdelingsprofil - Arbejdsmarked, erhverv og ydelser (13/2728-15)

Afdelingsprofil - Skoler og uddannelse (13/2728-16)

Afdelingsprofil – Dagtilbud (13/2728-17)

Afdelingsprofil - Social og familie (13/2728-18)

Afdelingsprofil - Miljø og Teknik (13/2727-19)

# Orienteringspunkter

## Status på implementering af ny administrativ organisering (kl. 13.35-13.55)

Sagsfremstilling:

Jette giver en orientering om status på ny administrativ organisering.

**Beslutning:**

Der er udsendt et statuspapir fra Bjarne Rasmussen (tovholder), som giver en orientering om hvor langt man er med de forskellige delprojekter.

Der blev spurgt til bemærkningerne under pkt. 2 i notatet om den ændrede tidsplan, hvor der nævnes 1. august to gange.

Jette oplyste, at der her menes, at ændringer i nogle af de tekniske systemer som f.eks. LOS er udskudt, men at f.eks. postgrupper og Acadre ændres inden 1. august 2013.

*Bilag:*

Notat om implementering af ny administrativ organisering pr. 16. april 2013.

## Orientering om besparelse i forbindelse med ny administrativ organisering (kl. 13.55-14.10)

Sagsfremstilling:

Jette giver en orientering om besparelsen i forbindelse med ny administrativ organisering.

**Beslutning:**

Jette oplyste, at der spares 2 mio. på direktørstillinger og 1,5 mio. på chefstillinger.

På nogle områder er der oprettet chefstillinger, mens der på andre er sparet nogle stillinger.

Det forventes, at der ydes nogle tillæg til områdesekretariatsledere og til netværksledere.

Samlet set er der opnået en besparelse på 3 mio.

I forhold til Økonomi og Stab oplyste Jette, at der er afsat penge til en leder under Økonomi- og Stabschefen, men at Helle Gehlert først lige skal ind ad døren og have dannet sig et overblik over afdelingen, inden der bliver truffet nærmere beslutninger omkring organiseringen i Økonomi og Stab.

Mia oplyste, at Digitaliseringscentret savner nogle udmeldinger omkring deres lederstruktur. Jette kunne oplyse, at det ikke er tanken at der ansættes en digitaliseringschef, men at DC indgår i den samlede organisering af Økonomi og Stab.

I forhold til netværkslederne spurgte Mia om der var tale om tillæg til netværksdirektøren eller netværkslederne. Jette oplyste, at det var netværkslederne, der var tænkt på.

*Bilag:*

Ingen

## Orientering om status på samtaler vedrørende områdesekretariaterne (kl. 14.10-14.25)

Sagsfremstilling:

Jette giver en status på samtaler vedr. områdesekretariaterne.

**Beslutning:**

Jette oplyste, at hun har haft samtaler med alle de personer, som direktørerne har peget på, at der burde tales med. Hun har ca. talt med 10-12 personer.

Det er Jettes håb at hun senest 1. maj kunne fortælle, hvem der skal sidde i områdesekretariaterne.

De interne opslag på områdeledersekretariatslederne slås op i maj måned. Processen er blevet skudt lidt, da der skal ændres lidt i opslagene.

Der blev spurgt til, om at alle interne kan søge stillingerne. Dette bekræftede Jette.

*Bilag:*

Ingen

# Eventuelt (kl. 14.25-14.30)

Det blev oplyst, at BUF har ønske om kommunikationslinjerne omkring økonomi bliver meget tydelige og der lave nogle tydelige snitfladepapirer i forhold til ØC.

Jette oplyste, at det var man opmærksom på og at man også havde skrevet det ind i papirerne.

I forhold til Digitaliseringscentret spurgte Jette, om der var særlige ting som direktørgruppen skulle være særligt opmærksomme på.

Mia gjorde opmærksom på, at DC mente, at det var vigtigt at bevare fokus på IT-området og også på de gevinster, der kan hentes på det område.

I forhold til Digitaliseringsforum var der en bekymring over, hvor der fremover skulle træffes beslutninger.

Det blev oplyst, at de beslutninger der førhen blev truffet i Digitaliseringsforum fremover skal træffes i chefforum.

.